Nye Slægter og Arter af 
Saltvands-Copepoder. 
Af Axel Boeck. 


. (Meddelt i Mødet den 7de Juni 1872.) 


I Aaret 1864 fremlagde jeg i Christiania Videnskabs-Selskab 
en „Oversigt over de ved Norges Kyster iagttagne Copepoder, hen- 
hørende til Calanidernes, Cyclopidernes og Harpactidernes Familier,“ 
i det Hele 56 Arter, henhørende til 35 Slægter. Af disse vare 10 
Slægter og 31 Arter nye for Videnskaben. Senere har jeg stadig 
havt min Opmærksomhed henvendt paa disse Dyrformer og især 
undersøgt dem, som ere fundne af mig i den indre Del af Christi- 
= aniafjorden og ved Karmøen, hvilke Steder jeg længst har havt 
Anledning til at undersøge. Ogsaa udenfor disse 3 nævnte 
Familier har jeg fundet flere nye og interessante Former, men 
da disse nærme sig meget de parasitiske Copepoder og bedst 
kunne behandles sammen med disse, vil jeg opsætte med Offent- 
liggjørelsen af mine Iagttagelser over dem til en senere Tid. 

Uagtet Undersøgelserne saaledes have været indskrænkede til et 
lidet Felt, idet de kun paa tvende korte Strækninger have været 
mere nøiagtige, har jeg dog været saa heldig at kunne finde et 
ikke ringe Antal for Videnskaben nye og vigtige Former, saa at 
Norges Fauna ogsaa i denne Retning er af de bekjendte en af de 
rigeste, da den i Arternes Antal baade overtræffer Englands og 
Middelhavets Faunar, skjønt disse have været undersøgte i længere 
Tid og af langt flere Forskere, end det har været Tilfældet med 
vor. Foruden den Række af Arter, som jeg gjør bekjendt i dette 
her forelagte Arbeide, besidder ogsaa vor Fauna endnu flere Arter 


og Slægter, som G. O. Sars har fundet dels i Christianiafjor- 
3* 

den og dels i Lofoten, hvilke af ham allerede ere undersøgte 
og tegnede, men hvis Beskrivelse endnu ikke er fuldstændig færdig 
til Offentliggjørelse. 

Af de Tegninger, som han har havt den Godhed at vise mig 
til Sammenligning med mine, har jeg seet, at foruden ikke faa, der 
faldt sammen med de af mig fundne Arter, og som, ligesom mine, 
vare tagne i Christianiafjorden, var der flere for Videnskaben nye 
Former og deriblandt enkelte, som maa danne nye, meget interes- 
sante Slægter, især blandt Calanidernes Familie. Af bekjendte 
Slægter, hvoraf Arter forhen kun ere fundne i Middelhavet, saa 
jeg hos ham en ny Art af Slægten Phaënna, saa at der nu kun er 
faa Middelhavs-Slægter, der ikke ved nogen Årt ere repræsenterede 
ved vore Kyster. Tvende Middelhavske Arter, der ere beskrevne 
af Philippi, ere af ham ogsaa fundne ved Christianssund og 
nævnte i hans Reiseberetning, nemlig Peltidium purpureum og 
Metis ignea. Da jeg ikke havde fundet disse, men vilde for Fuld- 
stændighedens Skyld optage dem i mit Arbeide, overlod han mig 
sine Tegninger af disse tvende Former, hvoraf dog de af den sidst- 
nævnte ikke vare saa fuldstændige, som han ønskede, da kun 
eet Exemplar havde staaet til hans Raadighed ved Undersøgelsen. 
Min Diagnose af disse tvende Arter er saaledes alene grundet paa 
hans meget omhyggelig udførte Tegninger. 

Ved denne Forøgelse af Former kommer vor Fauna nu til at 
bestaa af 92 Arter, fordelte paa 46 Slægter, hvortil desuden kom- 
mer de, som af Claus ere anførte som fundne ved Helgoland, og 
som saaledes kan siges at ligge indenfor vor Faunas Omraade; i 
det Hele ere saaledes over 100 Arter og ikke fuldt 50 Slægter 
kjendte fra Havet omkring Norges Kyst. Hertil kommer ogsaa det 
betydelige Antal, som af G. O. Sars er beskrevet fra Ferskvandet. 
Naar man sammenligner dette med hvad der er bekjendt fra Englands 
Kyster og fra Middelhavet, skulde vi kunne antage, at vor Fauna 
er meget rigere end hin; dog tvivler jeg ikke paa, at ved de dyg- 
tige Forskeres Bestræbelser, som nu paa begge disse Steder under- 
søge denne før mindre paaagtede Dyrgruppe, vil ogsaa Formernes 
Antal her stige betydeligt. 

Copepoderne have i den senere Tid været benyttede i den 
Darwin’ske Idés Tjeneste, og Professor Claus, Håckel samt 
andre have havt den bestemte Hensigt gjennem Undersøgelsen af 
de Variationer, som disse Former frembyde paa de forskjellige 
Steder, at vise denne Idés Gyldighed. Ihvorvel dette kan have 
sin store Nytte og disse Variationer frembyde mange interessante 
Punkter, tror jeg dog, at man først bør lære at kjende de bestemte 
Arter, forinden man lægger for meget Arbeide paa at studere de 
Variationer, hvorunder de kunne optræde. Man vil altfor let med 
en bestemt Theori for Øie se, hvad man ønsker. | 

Angaaende Copepodernes Systematik og Begrændsning, hvorom 
der i den senere Tid har været ført megen Strid, tror jeg, at Be- 
skrivelsen af de af mig her forelagte Former vil yde et godt 
Bidrag; dog vil jeg for Øjeblikket ikke nærmere berøre denne Del, 
men vente "dermed til Offentliggjørelsen af en fuldstændig Mono- 
graphi af de norske Saltvandscopepoder, som er færdig i Manu- 
skript, og hvoraf det Efterfølgende kun er et meget kort Uddrag. 

Beskrivelsen af de efterfølgende Former refererer sig 'saaledes 
til de allerede bekjendte Slægter og Arter. Den gives i det norske 
Sprog, da den kun maa betragtes som foreløbig, medens Diagno- 
serne i det senere Arbeide ville blive givne paa Latin. 


Første Familie. 
Calanidae, Dana. 


Gen. I. Pscudocalanus, Boeck. 
Clausia, Boeck 1864. 


Da Claparède allerede i 1863 havde givet Navnet Clausia til 
en parasitisk Copepode, har jeg maattet opgive dette Navn og for- 
andre det til det ovenstaaende. 

Denne Slægt stemmer meget overens med den af Claus op- 
stillede Slægt Calanella, hvorfra den dog afviger i Legemets Byg- 
ning, idet hos den sidste Hovedets forreste Del er meget tynd 
og stærkt forlænget med en triangulær fremragende Pande; i Mund- 
delene afvige disse Slægter i Kindbakkens Bygning og ved, at hos 


t 

Pseudocalanus det andet Fodpars indre Gren er toleddet og ikke 
treleddet. 

Til denne Slægt har jeg forhen henført Arten elongata, men 
der findes desuden endnu en Art, af hvilken jeg her vil give en 
kort Beskrivelse. 


Pseudocalanus armatus, Boeck, n. s. 


Legemet er omtrent låmm langt, gulgrønt, med orangefarvet 
Tarm; af Øine kunde jeg ikke opdage noget Spor paa det levende 
Dyr. De forenede fjerde og femte Legemsringe forlænge sig bagud 
til en lang, lidt opadbøiet Torn; de øvre Følere ere temmelig korte; 
deres første Led er det tykkeste og omtrent saa langt, som tykt; 
det andet Led er noget kortere; de følgende fem Led ere neppe 
halvt saa lange, som tykke; det ottende og niende Led ere sam- 
mensmeltede; først det fjortende Led er længere end tykt, og efter 
dette voxe Leddene i Længde, men aftage i Tykkelse; det sidste 
Led er meget kort, knudeformigt, forsynet med en Knippe Børster 
i Enden. Det første Fodpars indre Gren er tydelig delt i to Led, 
og ikke enleddet, som hos Arten elongata; de tre følgende Fodpar 
ere meget kortere og stærkere byggede, end hos hin Art; Grund- 
leddets andet Led er derfor kortere end bredt, medens det hos hin 
er længere end bredt. Grenenes Led ere ogsaa mindre forlængede, 
og den ydre Grens andet Led er kun lidt længere end bredt, me- 
dens det hos elongata er mere end dobbelt saa langt, som bredt. 
Det høire Fodpar har hos Hamnen det samme Antal Led som hos 
elongata, men er ogsaa kortere i Forhold til Længden. Det fjerde 
Led er saa langt som det tredie, medens det er meget kort hos 
elongata. Det fjerde Haleled er hos Hunnen længere end det 
tredie; hos Hannen er det endnu meget længere end det tredie, der 
atter er betydeligt længere end det andet, medens det femte Led 
er særdeles forkortet. Denne Art fandtes ved Haugesund paa 
tredive Favnes Dybde. 

Gen. II. Candace, Dana 1846. 
Ifionyx, Krøyer 1849. 
Til denne Slægt, hvoraf jeg forhen har fundet én Art, C. nor- 
vegica, kan jeg endnu føie tvende andre. l 


Candace elongata, Boeck, n. s. 


Den nedre, bagre Vinkel paa det forenede fjerde og femte Le- 
gemsled er tilrundet. De øvre Føleres syvende og ottende Led ere 
forenede. Hos Hannen er Halens fjerde Led neppe længere end 
det tredie og kortere end det andet. Det første Fodpars indre 
Gren er tydelig toleddet. Paa det sidste Fodpar paa høire Side 
er det næstsidste Led kortere end det foregaaende. 


Candace armata, Boeck, n. s. 


Den indre, bagre Vinkel paa den forenede fjerde og femte Le- 
gemsring er stærkt udtrukket, tilspidset. De øvre Føleres ottende 
og niende Led ere forenede. Hos Hannen er Halens fjerde Led 
længere end det andet og tredie Led. Det første" Fodpars indre 
Gren er enleddet. Paa det sidste Fodpar paa høire Side er det 
næstsidste Led omtrent saa langt, som det foregaaende. 


Gen. I. Euchaeta, Philippi 1843. 


Til denne Slægt, hvortil jeg forhen har opført den typiske Art 
Prestandrea, kan jeg endnu tilføje tvende Arter E. armata og E. 
norvegica, hvilke begge ere tagne paa 300 Favnes Dybde udenfor 
Skudesnæs. 


Euchaeta armata, Boeck, n. s. 


Hovedet er forenet med den første Legemsring. Den indre, 
bagre Vinkel paa de forenede fjerde og femte Legemsringe er ud- 
trukket, tilspidset. Halens fjerde Led er hos Hunnen kun lidt 
kortere end det foregaaende. Gaffelleddene ere længere end brede. 
De øvre Følere have ingen skarpe Indsnøringer mellem Leddenes 
afdelte Partier. Det andet Led er ligesaa langt, det ottende læn- 
gere end de tvende følgende tilsammen. Det andet Fodpars indre 

Gren er tydelig toleddet med et meget kort første Led. Paa det 
sidste Fodpar er hos Hannen paa venstre Side det tredie Led for- 
længet, smalt og ikke meget kortere end det foregaaende Led. 


Euchaeta norvegica, Boeck, n. s. 


Hos Hannen er der en tydelig Adskillelse mellem Hovedet og 
det første Legemsled, hvilket ikke er Tilfældet hos Hunnen. Den 
indre, bagre Vinkel paa de forenede tvende sidste Led er tilrundet. 
Det fjerde Haleled hos Hunnen er kun lidt kortere end det fore- 
gaaende Led. Gaffelleddene ere neppe længere end brede. Paa de 
øvre Følere er det tredie, syvende og trettende Led knudeformig 
udvidede. Det ottende Led er hos Hannen længere end de tvende 
foregaaende. Det andet Fodpars indre Gren er enleddet. Paa det 
sidste Fodpar paa venstre Side er det tredie Led meget kort, ovalt, 
grovt saugtakket paa den indre Rand. 


Gen. IV. Heterochaeta, Claus 1863. 


Af denne Slægt, der forhen kun er fundet i Middelhavet, har 
jeg ved den norske Kyst paa et temmelig betydeligt Dyb fundet 
én Art, der afviger fra begge de af Claus beskrevne Former. 


Heterochaeta norvegica, Boeck, n. s. 


De øvre Følere ere ikke saa lange som Legemet. Grundleddet 
paa den ydre Kjæbefod er væbnet med en stærk Torn.  Endeaf- 
snittet er tydelig afsondret. De øvre Føleres første Led er læn- 
gere end de fire følgende tilsammen. Det andet til fjerde Fodpars 
ydre Gren er omtrent tre Gange saa lang som den indre. Ende- 
leddet er meget stort, ovalt, forsynet med tre Tænder i Indsnit 
paa den ydre Rand og i Spidsen samt nær denne sidste med tre 
grove Saugtænder. Hos Hannen er Grundleddet paa det høire femte 
Fodpar udtrukket i en meget stor indkrummet Hage. Den ydre` 
Grens andet Led har paa den indre Rand en Knude. Det tredie 
Led er udtrukket i en stærk Spids. Paa det venstre femte Fodpar 
er det tredie Led paa den ydre Gren kortere end det andet og 
indad udtrukket i en stærk Spids, hvorimod en krum Klo fra Led- 
dets Spids kan slaa sig ind. 


41 


l Anden Familie. 
Cyclopidae, Dana. 


Denne F amilie, som hos Dana kun indeholdt Slægten Cyclops, 
fik af Claus i 1863 en Forøgelse derved, at Slægten Oithona og 
den nye Slægt Cyclopina bleve førte ind under denne Familie. I 
det paafølgende Aar optog jeg heri de nye Slægter Misophria og 
Thorellia; Brady har ogsaa hertil føjet Slægten Boeckia samt nogle 
andre, der dog neppe høre herunder, og endelig kan nu hertil 
føies en ny Slægt Hemicyclops. Jeg har nu i den sidste Tid troet, 
at Slægten Misophria heller bør henregnes til Calanidernes Familie, 
især da maaske Slægten Pseudocyclops, Brady, kun er den af mig 
ubekjendte Han til Arten M. pallida. 


Gen. I. Cyclopina, Claus 1863. 


Til denne Slægt kan endnu føies en Art C. longicornis. 


Cyclopina longicornis, Boeck, n. s. 


Legemet er mere forlænget, end hos C. norvegica. De øvre 
Følere ere lidt længere end Hovedet og den med dette sam- 
mensmeltede første Legemsring og ere tyveleddede. De tvende 
første Led ere lige lange og tilsammen saa lange som det tredie 
Led. Dette sidste er omtrent saa langt som de fire følgende korte 
Led tilsammen. De følgende tiltage efterhaanden i Længde, men 
blive smalere. Den sidste Halefods første Led er neppe saa langt 
som bredt og forsynet med en lang Børste paa Siden af den undre 
Rand. Endepladen er liden. længere end bred, besat med fire 
Børster, hvoraf den ene staar i et Indsnit i den forrere Trediedel 
af den ydre Rand. Gaffelleddene ere omtrent saa lange som Halens 
tvende sidste Led tilsammen og ere paa den første af den ydre 
Rands Trediedel besatte med en liden Børste. Den næstinderste Ha- 
lebørste er meget kortere end Halen. Farven er klar, Indvoldene 
grønlige. Paa Hovedet findes rosenrøde Pletter, og tvende Ringe 
af samme Farve sees paa de øvre Følere samt paa Halens andet Led. 

Gen. II. Hemicyclops, Boeck, n. g. 


Legemet er som hos Cyclops, men det afviger fra denne der- 
ved, at Kindbakkerne ere forsynede med en stor, uleddet, i Spidsen 
med talrige fjærdannede Børster besat Palpe. Det første Par Kjæ- 
befødder er meget stærkt, bredt, og synes kun at være toleddet. 
Det andet Par er ogsaa kraftig udviklet, dets første Led er kort, 
det andet særdeles stort, og det tredie samt fjerde synes kun at 
bestaa af tvende til hinanden leddede, krumme Torne. De fire 
første Fodpars Grene ere treleddede. Det sidste Fodpar er plade- 
formigt, toleddet. 


Hemicyclops purpureus, Boeck, n. s. 


De øvre Følere ere syvleddede; deres andet Led er mere end 
dobbelt saa langt som det første og tredie Led. Det fjerde Led 
er noget kortere end det andet, og noget længere end det sjette, 
der igjen er længere end det femte. Det syvende Led er omtrent 
saa langt som det femte. De nedre Føleres fjerde Led er meget 
kortere end det tredie. Det sidste Par Fødders Grundled er kort, 
bredt, besat paa den bagre Rand med tynde Torne og en lang, 
fjærdannet Børste. Det andet Led er ovalt, men paa den bagre 
Rand indskaaret i Lapper og forsynet med fire tildels fjærdannede 
Børster. Halens første Led er saa langt som de følgende tre til- 
sammen. Af disse er det andet det længste og det fjerde det kor- 
teste. Gaffelleddene ere længere end det sidste Haleled og væbnede 
nær Enden af den ydre Rand med en Torn. Den næstinderste 
Halebørste- er saa lang som Halen, den ydre er meget kortere. 
Længden er Hm, Legemet er prydet med Purpurtegninger, og 
Ægsækkene ere purpurfarvede. Kun en Hun er fanget. 


Gen. III. Cyclops, O. F. Müller 1776. 


Af denne Slægt, hvis fleste Arter opholde sig i Ferskvandet, 
er hos os i det salte Vand fundet C. magniceps, Liljeborg, ved Kul- 
laberg i Skaane, og en ny Art christianiensis i Christianiafjorden. 


a 

Cyclops christianiensis, Boeck, n. s. 


De øvre Følere ere syvleddede, deres tvende første Led ere 
opsvulmede, store, det tredie Led er derimod kort, medens det 
fjerde er forlænget, næsten saa langt som de tre følgende Led til- 
sammen. De nedre Føleres tredie Led er kort, det andet Par 
Kjæbefødder er meget tyndt, og deres andet Led er meget kort. 
Det sidste Fodpar er toleddet; Endeleddet er bredt, forsynet med 
en cilieret Børste midt paa den vinklede nedre Rand og i Enden 
med tre Børster, hvoraf den midtre ikke er fjærdannet. Gaffelled- 
dene ere længere end det sidste dybt kløvede Led, der er kortere 
end det foregaaende. Den næstinderste Børste er lidt længere 
end Halen, den ydre er 2 Del af dennes Længde. Legemet-er klart, 
gjennemsigtigt, med nogle rosenrøde Pletter paa Hovedskjoldets 
Sider, og en rosenrød Ring sees nær Yderenden af de øvre Følere, 
samt en lignende paa Halens andet Led. 


Tredie Familie. 
Harpactidae. 


Jeg anførte i Oversigten over de ved Norges Kyster iagttagne 
Copepoder, henhørende til Calanidernes, Cyclopidernes og Harpacti- 
dernes Familier, at jeg ikke fandt, at den af Claus gjorte Adskil- 
lelse mellem Harpactidae og Peltididae kunde gjælde, da den væ- 
sentligste Forskjel mellem dem kun beroede paa, at Legemsformen 
hos den første er liniær, cylindrisk, lidt sammentrykt, medens den 
hos den anden er flad; jeg fandt desuden en Art af Slægten Har- 
pacticus, der ved sin fladtrykte Form efter Claus maatte være 
bleven henført til Familien Peltididae, uagtet den generisk ikke lod 
sig skjelne fra Harpacticus. Jeg beskrev ogsaa en Slægt Ameno- 
phia, der sluttede sig meget nær til Thalestris, hvorfra den dog 
afveg betydelig ved sin særdeles brede, fladtrykte Skjoldform, hvor- 
for den efter Claus’s Anskuelse skulde regnes blandt Peltididae. 
Jeg fremhævede dog, at Slægten Porcellidium burde stilles som 
Typus for en Underfamilie under Harpactidae paa Grund af dens 
eiendommelige, for Harpacticus og nærstaaende Slægter afvigende 

Munddele; af samme Grund troede jeg, at ogsaa Longipedia og 
nærstaaende Slægter burde udsondres fra de typiske Harpactider. 
Jeg vil saaledes dele Harpactidae i enkelte Underfamilier: Longi-, 
pedinae, hos hvilke det andet Par Kjæbefødder ikke er uddannet 
til en Gribehaand, men fodformet, og hvorved de stemme overens 
med Calanider og Cyclopider; Tachidinae, hos hvilke den anden 
Kjæbefod vel er udviklet til en stærk Gribehaand. men hvis første 
Fodpar ikke er forskjelligt fra de følgende og ikke er uddannet 
som Griberedskab, men danner Svømmefødder som de følgende: 
hos den tredie Underfamilie er det andet Par Kjæbefødder omdannet 
til en stærk Gribehaand, og det første Par Fødder er forskjelligt fra 
de følgende samt mere eller mindre udviklet som Griberedskab. 
Hos den fjerde Underfamilie, Peltidinae, ere Munddelene eiendom- 
melig byggede, idet Kindbakkens Palpe er særegent formet; 
ligeledes er den anden Kjæbefod ikke i saa høi Grad uddannet til 
Griberedskab, som hos den foregaaende Afdeling, men mere eller 
mindre omforandret. Slægten Metis afviger meget fra de øvrige 
Harpactidae derved, at de øvre Følere faa en tydelig leddet Bigren 
og de nedre Følere omdannes til stærke Griberedskaber; Kindbak- 
kerne forlænge sig ogsaa, ligesom deres Palpe og de øvrige Mund- 
dele blive rudimentære, hvorved Formen tydelig henviser til denne 
Slægts parasitiske Levemaade. Det første Fodpar danner ogsaa 
et stærkt Griberedskab, medens de tre følgende ere Svømmefødder 
og det fjerde synes at mangle. Den maa derfor danne Typus paa 
en Underfamilie, som jeg har benævnt Metinae. Hvorvidt Slægten 
Setella ligeledes bør blive Typus påa en ny Underfamilie, kan jeg 
ikke nu afgjøre, da jeg ikke har havt tilstrækkelig Anledning til 
at undersøge en Art, der meget sjelden findes i Christianiafjorden. 


j Første Underfamilie. 
Longipedina. 
Gen. I. Ectinosoma, Boeck 1864. 


Til denne Slægt, som jeg opstillede paa Arten melaniceps, kan 
jeg tilføje tvende nye fra Christianiafjorden, hvorhos jeg vil gjøre 

nogle Rettelser ved min dengang givne Slægtskarakter. Det første 
Par Kjæbefødder er ikke toleddet, men treleddet; det første og det 
andet Led ere meget forlængede, medens det tredie er temmelig kort, 
men væbnet med flere stærke og brede Torne. Det sidste Fodpar 
danner ikke en enkelt Plade, men der findes et tydelig adskilt 
Grundled. 

Ectinosoma Sarsii, Boeck, n. s. 


De øvre Følere ere meget korte, femleddede. Det femte Fod- 
par er forlænget.  Grundleddets meget forlængede indre Rand er 
paa Enden væbnet med tvende lige lange Torne. Endepladen er 
omtrent dobbelt saa lang som bred, besat med tvende brede Torne, 
der ere meget kortere end denne, og paa Enden af en Lap i den 
ydre Rand findes der en lignende Torn. Gaffelleddene ere ikke 
fuldt dobbelt saa lange som brede, og lidt kortere end det sidste 
Haleled, der er omtrent saa langt som det foregaaende. Læng- 
den er lim, Farven straagul. i 


Ectinosoma curticornis, Boeck, n. s. 


De øvre Følere ere meget korte, sexleddede. Det sidste Fod- 
par er lidet; Grundleddets forlængede indre Rand er besat med 
en lang og en kortere Børste, hvoraf den sidste dog er længere 
end Grundleddet. Endepladen er lidt længere end bred, trelappet, 
hver Lap er forsynet med en lang Børste. Gaffelleddene ere omtrent 
dobbelt saa lange som brede, og kun ubetydelig kortere end det 
dybt spaltede sidste Haleled. Længden er 4", Farven gulhvid. 
Begge disse Arter findes i Christianiafjorden 16 Favne dybt paa 
Mudderbund. 


Gen. II. Zosime, Boeck, n. g. 


De øvre Følere ere meget forkortede, sexleddede; de nedre 
Føleres indre Gren er forlænget, smal, fæstet paa Enden af Føle- 
rens forlængede Grundled. Kindbakkens Palpe er stor og synes at 
bestaa af et vel udviklet Grundled og tvende Endeled. Kjæbernes 
Palpe er kraftig, firefliget. Det første Par Kjæbefødder har tre 
vorteformede med fjærdannede Børster besatte Fremspring i den 

indre Rand. Det andet Par Kjæbefødder er smalt, treleddet, det 
tredie Led er knudeformet, med nogle Børster paa Enden. Det 
første Fodpars ydre Gren er treleddet, den indre toleddet; de tre 
følgende Pars indre Gren er treleddet; det femte Fodpar er lidet 
baade hos Hunnen og hos Hannen, næsten rudimentært. 


NS 


Zosime typica, Boeck, n. s. 


Pandehornet er afskaaret paa Enden, med tvende smaa Bør- 
ster. De øvre Føleres andet Led er det længste og saa langt som 
de fire følgende Led tilsammen. Det andet Par Kjæbefødders 
første Led er dobbelt saa langt som de tvende følgende tilsammen. 
" Begge Led paa det første Fodpars indre Gren ere lige lange, den 
ydre Gren er væbnet med lange, næsten kamdannede Børster. Paa 
det sidste Fodpar hos Hunnen er Grundleddet meget udvidet i 
Bredden. Den indre Del af dette er lidet udviklet og forsynet 
med. tre lange Børster. Den ydre Del er stærkt uddragen, smal, 
paa hvis Ende en lang Børste er fæstet. Endeleddet er kun lidt 
længere end bredt, firekantet, paa Enden forsynet med tre lange 
Børster og paa den ydre Rand med en lignende kortere. Hos 
Hannen er Grundleddet meget smalere, indad lidet udvidet og 
der kun forsynet med to Børster; udad er det mindre udtrukket 
og besat med to Børster. Endeleddet er i Forhold større og besat 
med to Børster påa den indre og ydre Rand. Halens Led har paa 
den bagre Rand en Række stumpe Torne. Gaffelleddene ere hos 
Hunnen længere og smalere end hos Hannen, hvor de ere omtrent 
saa lange som Halens tvende sidste Led tilsammen. Den længste 
Halebørste er kortere end Halen, den ydre er omtrent halv saa 
lang. Denne Art blev fundet ved Ladegaardsøen i Christianiafjor- 
den paa sexten Favnes Dybde paa Mudderbund. 


Gen. IH. Bradya, Boeck, n. g. 


Legemet er ligt Ectinosoma. De øvre Følere ere meget korte, 
syvleddede. De nedre Føleres indre Gren er forlænget, treleddet, 
fæstet til Yderenden af Grundleddet. Kindbakkens Palpe er vel 
udviklet, -begge dens Grene ere store, enleddede; Kjæbernes Palpe 

ogsaa vel udviklet, firelappet. Den første Kjæbefod er meget stærk; 
Grundleddet er forlænget, med tre vorteformede Fremspring paa 
den indre Rand, der hver er forsynet med tre korte, fjærdannede 
Børster i Enden. Det følgende Led er særdeles forlænget, " hvor- 
paa følge tre meget korte med fjærdannede Børster besatte Led. 
De fire første Fodpars Grene ere treleddede og af den samme Byg- 
ning. Det sidste Fodpar er lidet, toleddet. Grundleddet er indad 
kun lidt udviklet. Halens to første Led ere hos Hunnen skilte 
ved en Fure. 


Bradya typica, Boeck, n. s. 


Legemet er 1" langt, cylindrisk, smalt, kun lidt bredere fortil 
og smalere bagtil med jevn Overgang mellem Kroppens og Halens 
Led. Gaffelleddene blive smalere udad og ere omtrent saa lange 
som Halens sidste Led, eller noget kortere; deres Mellemrum dan- 
ner en Vinkel, der nærmer sig en ret. Halens første Led viser 
hos Hunnen en tydelig Adskillelse i tvende Led, saa at Halens Led 
ere af det samme Antal hos begge Kjøn. De øvre Følere ere sær- 
deles korte, syvleddede, det andet og tredie Led ere de længste 
og bredeste; det fjerde og femte have samme Bredde, men ere til- 
sammen omtrent saa lange som. det tredie Led. De tvende sidste 
ere korte og smale, alle ere besatte med lange Børster. De nedre 
Føleres Bigren er fæstet til Hovedgrenens meget stærke første Led. 
Den har samme Længde, men er smalere end Hovedgrenens tvende 
sidste Led og tydelig delt i tre Led, hvoraf det midtre er meget 
lidet. Kindbakkens Palpe er meget stor, Grundleddet er forlænget. 
Kjæberne ere kraftige og have i Spidsen tre fjærdannede, torn- 
formede Børster. Palpen er meget stor, sammensat, firelappet, med 
talrigé, fjærdannede Børster. Den første Kjæbefods Grundled er 
stort, i den forrere Rand besat med tre vorteformede Fremspring, 
hvoraf hvert er besat med tre korte, men stærke fjærdannede Bør- 
ster; det andet Led er noget kortere og smalere, dog langt, og 
udvider sig lidt mod Enden af den indre Rand; de tre følgende 
Led ere korte og forsynede med lange Børster. Den anden Kjæbe- 
fods Grundled er kort, det andet Led er forlænget, det tredie er knu- 

deformet, besat med tre lange, fjærdannede Børster. De fire første 
Fodpar ere af ens Bygning, med treleddede Svømmegrene; Leddene 
paa disse ere korte, med talrige Torne paa de ydre Kanter; de 
længere og stærkere Torne paa Enden af Leddene ere saugtakkede. 
Det sidste Fodpar er hos Hunnen meget lidet, Grundleddet er 
indad ikke meget stærkt udvidet, afrundet og har to Børster paa En- 
den. Dets Endeplade er meget liden, kun lidt længere end bred, 
påa Enden forsynet med tre Børster, hvoraf den ene er lang. Den 
er funden i Christianiafjorden paa 16 Favnes Dybde paa mudret 
Bund. 


Anden Underfamilie. 
Harpactinae. 


Hos denne Underfamilie er den anden Kjæbefod omdannet til 
et stærkt Griberedskab i Form af en Gribehaand. Det første Fod- 
par kan enten være ligt de følgende og uddannet til en Svømmefod, 
eller ogsaa mere eller mindre udviklet til en Gribefod. 


Gen. I. Amymone, Claus 1863. 
Amymone rubra, Boeck, n. s. 


Legemsformen er lig den hos A. sphaerica, Claus, men den 
nedre bagre Vinkel paa Hovedet er udtrukket i en Spids. De øvre 
Følere er otteleddede hos begge Kjøn. Det andet Par Kjæbefød- 
ders Haand er noget kortere og stærkere end hos den foregaaende 
Art. Det femte Fodpars andet Led har ingen Tand, men kun 
Børster. Farven er lysebrun, med et lyserødt Baand rundt Ho- 
vedskjoldet og paa den bagre Rand af dette og de følgende Le- 
gemsringe samt paa den første Halerings Sidedel. 


Gen. II. Stenhelia, Boeck 1864. 


Til denne Slægts Karakteristik havde jeg forglemt at til- 
føle, at den har en dobbelt Æggesæk. Ved Haugesund har jeg 
fundet em ny Art, der fuldstændig stemmer overens med den ty- 
piske Art gibba, undtagen deri, at det første Fodpars indre Gren 
er kortere end den ydre og kun toleddet, medens den hos Gibba 

er forlænget, treleddet og med et meget langt første Led. Heri 
stemmer den overens med Brady’s Slægt Delavalia, men da Mund- 
delene for denne sidstnævnte Slægt ikke ere kjendte fuldstændig, 
vover jeg ikke at henføre den efterfølgende Art fra Christianiafjor- 
den til hin Slægt, men foretrækker at stille den under Stenhelia. 


Stenhelia longicaudata, Boeck, n. s. 


Pandehornet er forlænget, paa Enden besat med tvende 
smaa Børster i smaa Indsnit. De øvre Følere ere mere for- 
længede end hos den typiske Art. Det første Fodpars indre 
Gren er kortere end den ydre, idet det første Led er meget kort 
og de tvende sidste Led ikke ere adskilte. Det sidste Fodpars 
Grundled er lidet udvidet indad og der forsynet med tre lange 
Børster. Endepladen er oval. Gaffelleddene ere meget forlængede, 
smale, omtrent saa lange som Halens tre sidste Led tilsammen. 
Længden er kun Im”, Farven er hvid med et gult Anstrøg over Halen. 


Gen. II. Ameira, Boeck 1864. 


Til denne Slægt, hvis øvre Følere ere otteleddede, hvis 
nedre Føleres Bigren er kort, enleddet, samt hvis Kindbakkers 
Palpe ogsaa er kort, enleddet, og hvis fire første Fodpars Grene 
ere treleddede, henregner jeg en meget liden Art fra Christiania- 

fjorden. 
Ameira parva, Boeck, n. s. 


De øvre Følere ere meget korte og tykke, det andet Led er 
ikke saa langt som tykt, og kun ubetydeligt længere end det tredie. 
De tre første Endeled ere neppe saa lange som tykke. Paa det 
første Fodpars indre Gren er det første Led meget kort, saa at 
det neppe er længere end det følgende Led. Det femte Fodpars 
første Led er indad kun lidt udvidet og besat med to Børster paa 
den indre Rand og med to i Spidsen, hvoraf den ene 'er lang. 
Endepladen er meget forlænget, krummet og besat med tre til fire 


Børster påa den indre Rand og med to paa Enden. 
Vidensk.-Selsk. Fort. 1872. 4 

Gen. IV. Mesochra, Boeck 1864. 

Denne Slægt skiller sig fra den foregaaende ved færre Led i 
de øvre Følere, ved en mere udviklet Palpe paa Kindbakkerne, 
idet den dannes af et stort Grundled og en Endegren, og endelig 
ved at det andet til fjerde Fodpars indre Gren er to-, ikke treleddet. 
Jeg har fundet en ny Art i Christianiafjorden, saa at Antallet nu 
er fire, 

Mesochra minuta, Boeck, n. s. 

De øvre Føleres tredie og fjerde Led ere sammensmeltede, til- 
sammen neppe længere end det andet, der omtrent er saa langt 
som bredt. De tre Endeled ere korte. Det sidste Fodpars Grund- 
jed er ikke stort, men forlænget indad og besat med fem lange 
Børster paa den indre Rand og paa Enden. Endepladen er for- 
længet, meget smal, besat med tre Børster i den ydre Rand og 
med tre i Spidsen. Gaffelleddene ere dobbelt saa lange som brede 
og saa lange som det sidste Haleled. 


Gen. V. Laophonte, Philippi 1840. 
Cleta, Claus 1863. 

Claus har især forøget denné Slægt med mange Arter fra 
Middelhavet. Ved Norges Kyster synes denne Slægt at forekomme 
i talrige Arter, og foruden de fire af mig allerede før opstillede 
Arter kan jeg nu tilføje flere nye. Claus anfører i sin Slægts- 
karakter for Cleta, at Kindbakkens Palpe skal væse toleddet, men 
jeg har kun fundet den enleddet, idet der vel findes Spor af et 
andet Led. men kun som en stærk, tyk, fjærdannet Børste. I 1864 
angav jeg. at Bigrenen paa de nedre Følere skulde være enleddet ; 
dette er dog ikke Tilfældet, idet jeg har fundet hos flere Arter, at 
den er tydelig toleddet. Fra den foregaaende Slægt, som den 
ligner deri, at det andet til fjerde Fodpars indre Gren er toleddet, 
skiller den sig saaledes i de nedre Føleres og Munddelenes Form. 
Alle Arter ere fundne i Christianiafjorden undtagen L. nordlandica, 
der er funden 1 Langenæs i Nordland. 


Leophonte elongata, Boeck as 
Legemet er forlænget. De midtre Haleringe ere saugformigt 

afsatte og forsynede med fine Tornerækker langs den bagre Rand. 
Gaffelleddene ere særdeles forlængede, mere end dobbelt saa lange 
som det sidste Haleled. De øvre Føleres andet og tredie Led ere 
forlængede, omtrent lige lange. Endedelen er toleddet. Det første 
Fodpar er særdeles langt og smalt, den ydre Grens første Led er 
næsten tre Gange saa langt som den tynde indre Gren, der er 
toleddet, med et forlænget andet Led. Det femte F odpars Grund- 
led er lidet, med tre Børster paa den forlængede indre Rand; En- 
deleddet er særdeles forlænget, smalt, næsten fire Gange saa langt 
som bredt, med tre Børster i den ydre Rand og med to paa En- 
den. Legemet er 2" langt, graabrunt af Farve. 


Laophonte Koreni. Boeck, n. s. 


Halens Ringe ere saugformig afsatte, Gaffelleddene ere kun lidt 
længere end brede, meget kortere end det sidste Haleled. De øvre 
Følere ere korte, det tredie Led er meget længere end det andet, 
der" neppe er Tængefe end bredt, Endedelen*er treleddet. Det 
første Fodpar er temmelig kort, den indre Gren er længere end 
Halvdelen af den ydres første Led. Det femte Fodpars Grundled 
er kort; den indre Rand er ikke forlænget bagud. Endepladen er 
omtrent dobbelt saa lang som bred, forsynet paa Enden med fire 


Børster. Legemets Længde er 3mm, 


Laophonte nordlandica, Boeck, n. s. 


Legemet er mindre forlænget end hos de foregaaende Arter. 
De øvre Føleres tredie Led er kun lidt længere end det andet. 
Endeafsnittet er treleddet. Det første Fodpars indre Gren er 2 at 
den ydre i Længde. Det første Fodpars Grundled er meget bre- 
dere end langt, dets indre Rand besat med tre, fire eller fem lange 
Børster. Endepladen er bredere end lang, i Enden afrundet og 
forsynet der med fem lange Børster. Gaffelleddene ere ikke dob- 
belt saa lange som brede, kortere end det sidste Haleled. 


Laophonte affinis, Boeck, n. s. 


Legemsleddene ere ikke saugformig afsatte; kun de bagre Ha- 


leringe ere forsynede med-fine Torne paa den bagre Rand. Gaf- 
4* 

felleddene ere tre til fire Gange saa lange som tykke og ikke 
fuldt dobbelt saa lange som det sidste Haleled. Det første Fod- 
pars indre Gren er kun toleddet, med et meget forlænget andet 
Led, og kun lidt længere end den halve Del af den ydre Grens 
første Led. Det femte Fodpars Grundled er forlænget, ikke 
meget bredt, den indre Side forlænger sig til over Midten af 
den ydre Plades Længde og er paa den indre Rand besat med tre 
fjærdannede Børster og i Enden med en lignende. Den er 1mm 
lang, brungul, med mørkebrune Indvolde. 


Laophonte minuta, Boeck, n. s. 

De øvre Føleres Grunddel er meget kort og tyk, saa at det 
tredie Led neppe er dobbelt saa langt som bredt. Endedelen er 
treleddet. Det første Fodpars indre Gren er længere end Halvde- 
len af den ydre Grens første Led. Det sidste Fodpars Grundled 
er kun lidt forlænget, med fire Børster paa den forlængede indre 
Rand. Endepladen er bred, oval, kun lidt længere end bred, med 
to Børster paa Enden og med fire paa den ydre Rand. Gaffelled- 
dene ere omtrent dobbelt saa lange: som brede, kortere end det 
sidste Haleled. i 

Gen. VI. Cletodes, Brady 1872. 
Liljeborgiay Ckuusmi G6 

Da Navnet Liljeborgia allerede før er benyttet til en Amphipode, 
maa det ombyttes med Cletodes. 

De øvre Følere ere sexleddede; de nedres indre Gren synes 
at mangle. Kindbakkernes Palpe er kort, smal, toleddet. Den 
første Kjæbefod har paa den indre Rand et vorteformet Fremspring. 
Det første til fjerde Fodpars indre Gren er toleddet, den ydre er 
treleddet. Det femte Fodpars Grundled er kun lidet udviklet. 

Denne Slægt afviger saaledes fra Laophonte ved Mangel af 
Bigren paa de nedre Følere, ved Formen af Kindbakkens Palpe og 
af det første Par Kjæbefødder, samt ved at det første Fodpars 
indre Gren er kort, toleddet. 


Cletodes laticauda, Boeck. n. s. 
legemet er meget forlænget, smalt; de øvre Føleres første Led 

er længere end det andet, og det sjette Led er længere end det 
femte. Det første Fodpars indre Gren er lidt kortere end den 
ydre, ;og dens første Led er meget kortere, men tykkere end det 
andet. Det sidste Fodpars første Led er særdeles kort, men bredt; 
den indre Del forlænger sig i et kort med tre lange fjærdannede 
Børster besat Fremspring. Endepladen er lidt mere end dobbelt 
saa lang som bred, forsynet med to forlængede Torne paa den ydre 
Rand og. tre paa Enden. Gaffelleddene ere forlængede og meget 
tynde, besatte med en forlænget Torn paa den ydre Rands forreste 
Fjerdedel, med to lignende paa den indre Rand og med tre Bør- 
ster: paa Enden, hvoraf den midtre er omtrent tre Gange saa lang 
som Gaffelleddet. Disse Gaffelled sidde meget langt fra hinanden 
paa det særdeles brede sidste Haleled, der er lige saa langt som 
de tvende foregaaende Led tilsammen. Legemet er ł"™ langt. 


"Cletodes Buchholzii, Boeck, n. s. 


Det femte Fodpars første Led er smalt og forlænger sig paa 
den indre Side til et kort Fremspring, der er forsynet med tre 
lange fjærdannede Børster. Endepladen er særdeles liden, oval, 
besat;med tre Børster, hvoraf den midtre er den længste. Gaffel- 
leddene ere lidt mere end dobbelt saa lange som tykke og omtrent 
saa lange som Halens sidste Led. Midt paa den ydre Rand ere 
de væbnede med to smaa Torne, og den længste Halebørste er om- 
trent saa lang som Halen. Begge Arter ere fra Haugesund. 


Gen. VIL Enhydrosoma, Boeck, n. g. 


De øvre Følere ere femleddede med en treleddet Grunddel og 
toleddet Endedel. De nedre Føleres Endegren er særdeles kort, 
enleddet, Kindbakkernes Palpe er utydelig tredelt. Kjæbernes 
Palpe er liden. Det første Par Kjæbefødders Grundled har tvende 
vorteformede Fremspring. Endedelen er tydelig toleddet. Det første 
Fodpars indre Gren er ikke gribende, kortere end den ydre, toled- 
det. De følgende tre Pars indre Gren er ogsaa toleddet, sjelden 
er Grenen paa det fjerde Par enleddet. Fra Slægten Cletodes (Lilje- 
borgia) skiller denne sig ved at have en enleddet Bigren paa de 

nedre Følere, en forlænget treleddet -Palpe paa Kindbakkerne og 
ved en mere udviklet anden Kjæbefod. 


Enhydrosoma curticauda, Boeck, n. s. 


Pandehornet er i Spidsen bredt, indskaaret. Det femte Fod- 
pars første Led er smalt, dets indre Rand forlænger sig til den 
ydre Plades Midte, og det har to Børster paa denne Rand og en 
paa Enden. Denydre Plade er meget forlænget, smal, med talrige 
korte Børster paa den ydre Rand og med tre grovere paa Spidsen. 
Gaffelleddene ere ægformede, noget længere end brede, besatte 
med en kort Børste paa Enden og med en Torn midt paa den ydre 
Rand. De ere kun ubetydeligt længere end det sidste Haleled. 
Længden er 4mm, Farven brun. 


Enhydrosoma longicaudata, Boeck, n. s. 


Pandehornet er tilrundet paa Enden. Det femte Fodpars første 
Led er meget lidt udvidet paa den indre Rand og besat med en 
fjærdannet Børste paa denne og med to i Spidsen. Det ydre Hjørne 
er særdeles forlænget, smalt. Endepladen er meget smal, forlænget, 
med to lange, fjærdannede Børster paa den ydre Rand, en paa den 
indre og to i Spidsen. Gaftelleddene ere særdeles lange, smale, 
lidt længere end Halens tvende sidste Led tilsammen, den længste 
Børste er kun saa lang som Gaffelleddet. Længden er 1”, Far- 
ven gul. Begge Arter ere fra Christianiafjorden. 


Gen. VIII. Danielssenia, Boeck, n. s. 


De øvre Følere ere korte, fireleddede, de nedres indre Gren 
er toleddet. Kindbakkernes Palpe er vel udviklet, med tvende En- 
degrene. Den første Kjæbefod har paa den indre Rand tvende 
vorteformede Fremspring. Det første Fodpars indre Gren er to- 
leddet, den anden, tredie og fjerde ere treleddede. Det femte Fod- 
pars første Led er indad meget udvidet. 

Fra den af Claus i 1866 opstillede Slægt Jurinia, hos hvil- 
ken ligeledes den indre Gren paa det første Fodpar er toleddet, 
medens den paa de tre følgende er treleddet, skiller den sig der- 

ved, at de øvre Følere kun ere fireleddede, de nedres Bigren to- 
leddet samt ved sine meget stærke og vel udviklede Palper paa 
Kindbakker og Kjæber. Den typiske Art er fra Haugesund. 


Danielssenia typica, Boeck, n. s. 


Pandehornet er bredt, tilrundet fortil. De øvre Føleres andet 
Led er længere end det tredie, der i det ydre Hjørne er forlænget. 
Det fjerde Led er ovalt, med talrige, fjærdannede Børster. Det 

første Fodpars ydre Gren er såa lang som den indre og forsynet 
" med mange kamdannede Børster. Den indre Grens andet Led er 
meget længere, men smalere end det første Led, og paa Enden besat 
med tre lange, fjærdannede Børster. Det sidste Fodpars første Led er 
indad stærkt udvidet til Enden af det andet Led og har fire Bør- 
ster paa den tilrundede Ende. Det andet Led er kun lidt længere 
end bredt, med tre Børster paa den ydre Rand, en i Spidsen og 
en påa den indre Rand. Gaffelleddene ere ubetydeligt bredere end 
lange, og kun lidt kortere end det sidste Haleled. Dyrets Længde 
er 2mm (lets Farve er brunlig, og det har et meget stort, rødt Øie. 


Gen. IX. Dactylopus, Claus 1863. 


Claus opstillede denne Slægt i 1863, idet han væsentlig frem- 
hævede, at de nedre Føleres Bigren er treleddet, at det første 
Fodpars Grene ere treleddede, væbnede med fingerdannede Børster, 
og at dets indre Grens første Led er meget forlænget, medens de 
tvende sidste ere temmelig korte. Dernæst viste han, at Kindbak- 
kens Palpe er forsynet med to Endegrene, hvori denne Slægt saa- 
ledes ligner Slægten Harpacticus, ligesom ogsaa Kjæbernes Bygning 
er som hos denne Slægt. — Hertil »henførte han otte Arter samt 
afbildede Munddelene paa Dactylopus Strömii, Baird, og under Be- 
skrivelsen af Slægten henvises til disse Dele. Denne nævnte Art 
maa derfor ansees for Typus paa hans Slægt. Af de Arter, han 
imidlertid henførte til denne Slægt. var der nogle, der saa meget 
afvege fra denne typiske Art, at de ikke kunde blive staaende. De ` 
maatte udsondres, og i 1864 stillede jeg derfor den af ham hertil 
henførte D. pygmaeus til en ny af mig opstillet Slægt, Mesochra. 

Arterne D. tisboides og D. porrectus- stemme overens med D. 
Stromii, derimod afvige D. tenuicornis og D. longirostris samt en 
ny Art noget fra de øvrige, hvorfor jeg har foretrukket at opføre 
disse under en ny Slægt, istedetfor at stille alle sammen. 


Dactylopus longipes, Boeck, n. s. 


Pandehornet er smalt og naar neppe frem til Midten af de øvre 
Føleres andet Led. Dette sidstnævnte er det længste af alle ni 
Led og kun lidet længere end bredt; det tredie og fjerde Led ere 
omtrent lige lange, og et sjette Led er ikke fuldt saa langt som de 
tre sidste tilsammen. Det første Fodpar er forlænget, smalt; dets 
indre Gren er meget lang og tynd; en Børste er fæstet 1 den ydre 
Kants øvre Fjerdedel, og Grenens tvende sidste Led ere sammensmel- 
tede. Denydre Gren er, skjønt forlænget og meget smal, kortere end 
det første Led paa den indre. Grenene paa de tre følgende Fod- 
par ere smale, lange; deres indre Gren er meget kortere end den 
ydre. Det femte Fodpars første Led er indad kun lidet udvidet 
og neppe saa bredt som langt. Endepladen er oval, omtrent tre 
Gange saa lang som bred og forsynet med tre Børster i den indre 
Rand, tre i den ydre og to paa Enden. Gaffelleddene ere omtrent 
halvt saa lange som Haleus sidste Led. og dobbelt saa brede som 
lange. Den længste Halebørste er omtrent saa lang som Halen, 
den ydre er kun halv saa lang. Den fandtes i Christianiafjorden 
paa 16 Favnes Dybde. 


Dactylopus a DAs: bocci iE 


Legemet er meget bredere end hos den foregaaende Art. De 
øvre Følere ere otteleddede, besatte med talrige, stærke, fjærdan- 
nede Børster; det andet Led er det længste, omtrent saa langt, 
som se tvende følgende tilsammen. Bigrenen paa de nedre Følere 
er meget forlænget og stærk, Det andet Par Kjæbefødders Haand 
er paa den forrere Rand besat med en Række lange Torne. Det 
første Fodpar er meget stærkt; dets Grene hår paa den forrere 
Rand lange Torne. Den ydre Grens andet Led er knapt saa langt 
som bredt. Den indre Grens første Led er kort, omtrent tre Gange 

saa langt som bredt, og nær Enden af den ydre Rand er der fæstet 
en lang Børste. Dens tvende sidste Led ere tilsammen omtrent 
saa lange som. dens første Led, men meget smalere; det tredie 
Led er længere end det andet og forsynet paa Enden med to Gri- 
bebørster. De tre følgende Fodpars indre Gren er kun lidt kortere 
end den ydre. Det femte Fodpars første Led er nedad stærkt ud- 
videt og har paa den indre Rand tre stærke, fjærdannede Børster 
samt mellem disse en meget kort, men stærk Torn; paa dets Ende 
sees en længere og en kortere fjærdannet Børste. Endepladen er 
noget længere end bred, forsynet paa den ydre Rand. med tre, 
paa den indre med en og i Spidsen med to fjærdannede Børster. 
Gaffelleddene ere kun ubetydeligt kortere end det sidste Led og 
ere bredere end lange. Den længste Halebørste er lidt længere end 
Halen, den ydre er en Trediedel af dennes Længde. Den blev 
funden paa 80 Favnes Dybde ved Haugesund. 


Gen. X. Diosaccus, Boeck, n. g. 

Jeg har 1 det Foregaaende vist, at Dactylopus tenuicornis og 
D. longisostris samt en ny Art, der vil blive kortelig beskrevet, 
bør danne en ny Slægt, der slutter sig nær til Slægten Dac- 
tylopus. 

De øvre Følere ere otteleddede, med en lang fireleddet Grund- 
del og med en kort Ewdedel. De nedre Føleres Bigren er kort, 
toleddet. Kindbakkens Palper dannes af et stort Grundled og af 
en Endegren, den indre, medens der kun viser sig Spor af den 
ydre. Det første Fodpars ydre Gren er kort, treleddet, den indre 
Gren er treleddet; det første Led er meget forlænget, medens det 
andet og det tredie ere korte. De tre følgende Fodpars begge 
Grene ere treleddede hos Hunnen, hos Hannen er det andet Fod- 
pars ydre Gren kun toleddet, men en meget stærk Torn erstatter 
det tredie Led. Det sidste Fodpar er hos Hunnen meget stort, 
toleddet. hos Hannen derimod lidet. Der findes to Æggesække. 


Diosåccus abyssi. Boeck; n. s. 
De øvre Følere ere hos denne Art kortere end hos D. tenut- 
cornis, og det andet Led er neppe dobbelt saa langt som tykt. 

Det første Fodpars ydre Gren er kun lidt kortere end det første 
Led paa den indre, og Endeleddet er rundagtigt med fire knæformet 
bøiede Børster paa Enden. Det sidste Fodpars første Led er kun 
lidt udvidet paa Enden og er besat med fem Børster paa den indre 
Rand. Endepladen er neppe længere end bred ved Roden, tilspidser 
sig mod Enden samt er paa den ydre Rand besat med tre, paa den 
indre med en og i Spidsen med to Børster. Gaffelleddene ere 
meget kortere end brede og kun lidt kortere end det sidste Ha- 
leled, der er omtrent saa langt som det foregaaende. 


Tredie Underfamilie. 
Peltidinae. 


Claus opstillede denne som en Familie ved Siden af Har- 
pactidae, Cyclopidae, Corycaeidae, Calanidae o.s.v. paa nogle Slæg- 
ter af Copepoder, der stode meget nær Harpactidae, men som skilte 
sig fra disse væsentlig kun ved sit brede, afplattede, af et tykt, 
for det meste porøst Chitinpantser bedækkede Legeme. For- 
øvrigt skulde de ifølge ham ikke kunne skilles fra hin Familie. Han 
henførte til denne Familie Slægterne Oniscidium (Peltedium), Por- 
cellidium (Thyone), Alteutha, Zaus og Eupelte. Jeg fandt i 1864, 
- at de af ham for denne Familie opførte Karakterer vare saa svage, 
at herpaa ingen Familie kunde grundes, især da jeg fandt en Art 
af Slægten Harpacticus, der ved sit nedtrykte Legeme lignede 
Arter, hørende til Peltididae, og at Slægten Amenophia lignede 
aldeles Slægterne, der henhøre til denne Familie, men dog stod 
Slægten Thalestris meget nær. Jeg fandt dog ogsaa, at Munddelene hos 
Porcellidium vare saa eiendommelig byggede, at der var Grund til 
at udsondre denne Slægt, hvorfor jeg ogsaa satte den i en egen 
Afdeling, Porcellidina. Jeg har dog nu troet at burde optage Pel- 
tididae ikke som en Familie, men som en Underfamilie, Peltidinae, 
efterat have havt Anledning til at undersøge Seutellidium, Claus 
(Psamate, Phil.), Aspediscus, Norman, Peltidium, Phil. (Oniscidium, 
Claus). Jeg har ved disse Undersøgelser fundet, at disse Slægter 
stemme meget overens, ved at de nedre Føleres Bisvøbe er stor, 

fæstet til -Følerens forlængede første Led, ved at Kindbakker- 
nes Palpe er meget stærkt udviklet, dog mindre hos Peltidium 
end hos de øvrige nævnte Slægter, ved det andet Par Kjæbefød- 
ders svage Bygning samt endelig ved det forlængede smale, femte 
Fodpar. 

Til de denne Familie tilhørende Slægter og Arter, som jeg 
har fundet ved Norges Kyst, kan ogsaa tilføies Peltidium pur- 
pureum, Philippi (Oniscidium armatum, Claus), der af G. O. Sars 
er fundet ved Christianssund, 


Fjerde Underfamilie. ` 
Metinae. 


Fra de- til Familien Harpactidae henhørende Slægter afviger 
den af Philippi. opstillede Slægt Metis meget, især i Følernes og 
Munddelenes Bygning, medens den i den ydre Legemsform stem- 
mer mere overens med disse Slægter end med dem, der høre til 
nogen anden Familie. Jeg har derfor stillet den til Harpactidae, 
men, for at skille den fra de andre Slægter, i en egen Underfamilie, 
Metinae. Eiendommelig for denne og ganske afvigende fra de 
andre fritlevende Copepoder er Bygningen af de øvre Følere, der 
besidde en eiendommelig leddet Bigren, som er fæstet til det tredie 
Led af Hovedgrenen. De nedre Følere ligne dem hos de andre Har- 
pacticus-Slægter, men ere meget stærkere uddannede til Griberedska- 
ber og væbnede med Gribeklør, end det er Tilfældet hos disse. Det 
første Fodpar er ogsaa uddannet til Griberedskab, dog er dette ikke 
meget stærkere end hos mange andre Slægter. Eiendommeligt for 
Mctis er, at det femte Fodpar, der hos alle Harpactidae er rudimentært 
og ligner ikke de foregaaende Par, synes her aldeles at mangle. 
Munddelene ere noget udvidede; Kindbakken forlænget, forsynet 
med en liden Palpe. Da den eneste Slægt og Art, der hører hid, 
Metis ignea, er lidet kjendt, tilføier jeg her en kort Beskrivelse 
af samme. 

Gen. Metis, Philippi 1843. 


Legemet er kort, tykt, ovalt, og den første Legemsring er forbun- 
den med Hovedet. De øvre Følere ere korte, fra deres tredie Led 
udgaar der en længere treleddet Hovedgren og en kortere toleddet 
Bigren, der i Enden er forsynet med en lang, klar Børste. De 
nedre Følere ere stærke, treleddede, det tredie Led er væbnet med 
flere stærke Gribeklør; den indre Gren mangler. Kindbakkerne 
ere stærke, i Spidsen indskaaret i Tænder; deres Palpe er lidén, 
enleddet. De andre Munddele vare utydelige. Første Fodpar er 
meget stærkt, med en længere treleddet ydre og en kortere to- 
leddet indre Gren; begge ere i Spidsen væbnede med Gribeklør. 
De følgende tre Fodpar ere uddannede til Svømmefødder, deres 
Grene ere treleddede, den indre er noget kortere end den ydre. 
Det femte Fodpar synes at mangle. 


Metis ignia, Philippi 1843. 


De øvre Føleres andet Led gaar ud i en lang, krummet, tyk 
Torn, der er saa lang som det tredie Led. Det første Fodpars ydre 
Gren er næsten dobbelt saa lang som den indre, dens tredie Led er 
kortere end det andet og væbnet med fire lange Gribebørster, hvoraf 
. den nederste er den korteste, men stærkeste, den øvre den længste, 
men tyndeste. Den indre Grens første Led er neppe mere end 
halvt saa langt som det andet, der i Spidsen er væbnet med to Gribe- 
klør, hvoraf den indre er den længste. Gaffelleddene ere lidt læn- 
gere end tykke og omtrent saa lange som det sidste Haleled. Den 
indre længste Halebørste er lidt kortere end Legemet. Den ydre 
er neppe en Trediedel af den indres Længde. Dyret er fr" langt, 
Farven er stærk:brunligrød. Et Exemplar blev fundet af G. O. 
Sars ved Christianssund. 


